stanford-oval/wikipedia huggingface dataset:
ג'יימס בייקר פיין
שנים מאוחרות יותר

ויליאם ג'יימס מולר היה חניך של פיין בשנים 1827–1830. עם זאת, מולר לא נותר מושפע מפיין ושאר אמני בית הספר בריסטול. פיין עצמו לא המשיך זמן רב בנוסח הנופים ה"פואטיים" של דנבי. באמצע שנות השלושים של המאה ה-19, כנראה בשנת 1835, עבר ללונדון, שם פיתח את סגנונו הבוגר. נופיו עוקבים כעת אחרי ויליאם טרנר בצבעים ובסגנון הקומפוזיציה שלהם.
ניתן לראות את השפעתו של טרנר למשל בציור "קליפטון, ליד בריסטול, מבט מאבון" (1837), שהוצג באקדמיה המלכותית לאמנויות. פיין הציג במוסד הבריטי בשנים 1833–1844 באקדמיה המלכותית של אנגליה שבבריסטול ובאקדמיה המלכותית בשנים 1836–1841. הוא הפך לסגן נשיא אגודת האמנים הבריטית.
בשנת 1846 נסע לגרמניה, שווייץ ואיטליה. לעיתים קרובות הוא צייר באזור האגמים, סקוטלנד. סוכנות האמנות תומאס אגניו ובניו הזמינה אותו לצייר באזור האגמים בשנת 1848, ולאחר מכן בשנת 1851 לערוך סיור בן שלוש שנים באיטליה, בו ליווה את צייר צבעי המים מבריסטול ויליאם אוונס.
פיין נפטר ב־29 ביולי 1870 בלונדון, והותיר את הבנים ג'יימס בייקר פיין, צלם, וצ'ארלס פיין, אמן.
מלבד ויליאם מולר, תלמידיו כללו את ג'ורג' ארתור פריפ וג'יימס אסטברי האמרסלי.
גלריה

התבהרות
מבט על ארמון וינדזור
לאגו מאג'ורה
שייט רגוע
קבצנים מגיעים העירה
היידלברג
תא שייט ליד וינדזור
ילדי אכרים
הערות שוליים

↑  Greenacre, Francis (2005). From Bristol to the Sea: Artists, the Avon Gorge and Bristol Harbour. Bristol: Redcliffe. pp. 108–111
↑  Greenacre, Francis (2004). "Pyne, James Baker". In Matthew, H.C.G.; Harrison, Brian (eds.). Oxford Dictionary of National Biography. 45. Oxford University Press. p. 643
↑  Greenacre, Francis; Stoddard, Sheena (1991). W.J. Müller. Bristol: The Friends of Bristol Art Gallery. pp. 50–55.
↑  Julian Treuherz, Victorian painting, New York : Thames and Hudson, 1993, ISBN 978-0-500-20263-0
| --- | --- |
בקרת זהויות :  PLWABN: 9811471402405606  AAG: 966  GND: 172549108  ISNI: 0000 0001 1487 3927  LCCN: no2002013092  NGV: 1186  NKC: xx0132636  NLA: 35872936  RKD: 65173  SNAC: w6s19121  TePapa: 6352  ULAN: 500018937  VIAF: 7053141   WorldCat (עם VIAF): 7053141
ג'ונסטון מארי

ג'ונסטון מארי (באנגלית: Johnston Murray;‏ 21 ביולי 1902 –  16 באפריל 1974) היה עורך דין ופוליטיקאי אמריקאי מאוקלהומה, איש המפלגה הדמוקרטית, שכיהן כמושל אוקלהומה ה-14 בשנים 1951–1955.
מארי היה הראשון מבין כל מושלי מדינות ארצות הברית ממוצא אינדיאני. אמו, מרי אליס הירל, הייתה אזרחית אומת הצ'יקאסאו. אביו ויליאם מארי, היה מתוקף נישואיו גם הוא אזרח אומת הצ'יקאסאו. מארי האב היה יועצו המשפטי של מושל אומת הצ'יקאסאו, דאגלס ג'ונסטון, ובהמשך כיהן בשורה של משרות פוליטיות לאחר שאוקלהומה התקבלה המדינה בארצות הברית, כולל כמושל אוקלהומה התשיעי.
כמושל אוקלהומה, ניסה ג'ונסטון מארי לצמצם את הוצאות המדינה, אך נבלם על ידי בית המחוקקים המדינתי, אף על פי שזה היה בעל רוב דמוקרטי. באותה תקופה לא התאפשרה על פי חוקת אוקלהומה התמודדות של מושל מכהן לתקופת כהונה שנייה רצופה. ב-1954 התמודדה אשתו השנייה של מארי, וילי מארי, בבחירות על משרת המושלת, אך נוצחה. חודשים מספר לאחר מכן הסתיימו נישואיהם בגירושים קשים והשניים התגרשו רשמית ב-1956.
בהמשך נישא מארי להלן שאט. השניים עברו לפורט וורת', טקסס, שם עבד מארי בחברת שירות לבארות נפט ובמהשך בחברת לימוזינות. לאחר שובו לאוקלהומה סיטי, הקים מארי ב-1960 משרד עורכי דין בשותפות עם וייט פייט. ב-1962 הוא התמודד על משרת גזבר מדינת אוקלהומה, אך בבחירות המקדימות של המפלגה הדמוקרטית הוא סיים אחרון. לאחר מכן ועד ליומו האחרון הוא עבד כיועץ משפטי למחלקת הרווחה של אוקלהומה.
ראשית חייו

ג'ונסטון מארי נולד במעון המושל של אומת הצ'יקאסאו בעיירה אמט, מחוז ג'ונסטון, הטריטוריה האינדיאנית. אמו, מרי אליס הירל, הייתה בת הצ'יקאסאו בשמינית ממוצאה. היא הייתה אחייניתו של דאגלאס ג'ונסטון, מושל אומת הצ'יקאסאו, שבשירותו עבד בעלה, ויליאם מארי, כיועץ משפטי. מארי האב היה בהמשך נציג בוועידה שהתכנסה ב-1905 כדי לנסח את חוקת מדינת סקוויה, ונשיא הוועידה שהתכנסה ב-1906 לנסח את חוקת אוקלהומה טרם קבלתה כמדינה בארצות הברית. לאחר שכיהן במגוון משרות במדינה, כיהן מארי האב כמושל אוקלהומה בשנים 1931–1935.
ג'ונסטון מארי היה אחד מחמשת ילדי המשפחה. הוא התחנך בבתי הספר הציבוריים של טישימינגטו, בירתה לשעבר של אומת הצ'יקאסאו. הוא למד בקולג' החקלאי המדינתי של מארי, וסיים את לימודיו ב-1924.
ב-1923 נשא מארי לאישה את מריון דרון מהעיר סלפר. לשניים נולד ילד אחד לפני שהם התגרשו שש שנים לאחר מכן.
ראשית הקריירה

לאחר סיום לימודיו בקולג', נסע מארי לבוליביה יחד עם אביו ואחיו ומשפחותיהם. הם ניסו להקים שם מושבה פרטית כדי לפתח חווה גדולה. הם התגוררו שם ארבע שנים בזמן שעבדו במיזם זה, אך לא קיבלו סיוע מספיק מהממשלה. לאחר ששב לאוקלהומה, עבד מארי בשדות גז ונפט, והגיע גם לתפקיד ניהולי.
ב-1933 נישא מארי בשנית לוילי רוברטה אמרסון. היא הייתה פסנתרנית בקונצרטים ונודעה בשל מרצה ושאפתנותה.
מארי הצטרף כחבר במפלגה הדמוקרטית, ששלטה בפוליטיקה של אוקלהומה. ב-1940 הוא נבחר כיושב ראש הנציגות של אוקלהומה בחבר האלקטורים. ב-1948 הוא היה חבר בחבר האלקטורים. הוא שב ללימודיו, וב-1947 קיבל תואר במשפטים מבית הספר למשפטים של אוניברסיטת אוקלהומה סיטי. מארי גם שימש כיושב ראש הדמוקרטי של מחוז הבחירה השמיני של אוקלהומה לקונגרס, וכיושב ראש של קבוצות פוליטיות מקומיות במחוזות אוקלהומה. הוא שימש כיושב ראש ועדת הבחירות של אוקלהומה וכמזהכיר נציבות הקרקעות של אוקלהומה.
מושל אוקלהומה

כל התפקידים הללו חיזקו את המוניטין של מארי, זאת בנוסף להיותו בנו של מושל המדינה לשעבר. ב-1950 הוא נבחר כמושל אוקלהומה. ב-21 בינואר 1951 הוא הושבע כמושל. את טקס ההשבעה שלו ניהל אביו, שכונה "אלפלפה ביל", שהיה אז בן 81.
הסוגיה העיקרית במסע הבחירות של מארי הייתה הפחתת הוצאות המדינה והפחתת המיסים. תוכניתו כללה את המשך חיזוקם של בתי הספר לשיפור מערכת החינוך, מהלך שבו החל קודמו בתפקיד רוי טרנר, זאת בנוסף להפניית כספי המיסים לשיפור מערכת הכבישים.
אף על פי שבית המחוקקים המדינתי היה בעל רוב דמוקרטי, הטיל מארי וטו 40 פעמים בארבע שנות כהונתו כמושל, שיעור הטלות הווטו הגבוה ביותר באוקלהומה עד אז. הוא נחל כמה הצלחות בולטות: הוא היה מושל אוקלהומה הראשון שנבחר כיושב ראש ועידת המושלים הדרומיים. הוא דאג למימון כביש האגרה על שם טרנר, שההחלטה על פתיחתו אושרה על ידי בית המחוקקים ב-1947 והוא הושלם ב-1953. הוא פעל רבות לרכישה של שטחי ירידים על ידי המדינה. ב-1954 הוא סייר במדינות אמריקה המרכזית ואמריקה הדרומית כנציג של סוכנות ההסברה של ארצות הברית. הוא גם שימש כיושב ראש נציבות הנפט הבין-מדינתית.
נישואיו עם וילי מארי

אשתו השנייה של מארי, והגברת הראשונה של אוקלהומה בתקופה בה כיהן כמושל, וילי מארי, נודעה בשל קסמה ותבונתה, והייתה אישה שאפתנית ונמרצת. בין הפוליטיקאים והכותבים היו כאלו שטענו שהיא זו שדחפה את בעלה להיבחר למשרתו הפוליטית. צעדה הראשון לאחר השבעתו של בעלה כמושלה הייתה לפתוח את מעון המושל לביקורי הציבור מדי יום חמישי. מדי שבוע ביקרו במעון המושל יותר מ-3,000 איש, שעמדו בתור לפני פתח המעון.
תקופת כהונתו של מארי כמושל גרמה למתחים בין מארי לבין רעייתו, והוא החל להלין על הפערים ביניהם. וילי הלינה על נוהגי השתייה שלו, והוא הלין על שתלטנותה הייתרה. על פי דיווח מ-2015 הוא אמר באותה תקופה, "לעזאזל, אני נבחרתי, לא היא".
חוקת אוקלהומה מנעה ממושל מכהן להתמודד על כהונה רצופה נוספת, כך שב-1954 לא היה מארי יכול להציג את מועמדותו. עוד לפני שכהונתו הסתיימה, הכריזה וילי מארי שהיא תתמודד על משרת המושלת בבחירות הבאות. מסע הבחירות שלה הפכה לפארסה. כאשר היא הייתה המועמדת הראשונה שעשתה שימוש במסוק במהלך מסע הבחירות שלה, כתב אחד העיתונאים שהמסוק, "היה הדבר היחיד שנחת על הקרקע".
לאחר הבחירות הגיש מארי בקשה לגירושין. וילי השיבה מלחמה שערה, והגישה בקשה לפירוד על בסיס טענות לבגידה ושתיינות. הסכסוך בין השניים הפך לפומבי, ומארי ביקש הזדמנות נוספת. וילי מארי פרסמה מכתבים שבעלה הכריז בהם על כוונתו להתגרש. הוא טען שכל הטענות הללו שקריות. ב-1956 היו הגירושים לרשמיים על בסיס אי-התאמה בין בני הזוג. הסכם הגירושין כלל תשלום של 75,000 דולר לוילי, העברת בית המשפחה באוקלהומה סיטי לבעלותה, העברת הרכב המשפחתי לבעלותה והעברת העתק הסרט על מסע הבחירות שלה. כאשר הודיע מארי שהוא שינה את זיקתו הפוליטית ותמך בדווייט אייזנהאואר הרפובליקני בבחירות לנשיאות של 1956, דווח שווילי אמרה, "הוא מעולם לא היה דמוקרטי כל כך".
שנותיו האחרונות

ב-1956 נישא מארי בשלישית להלן שאט. לזמן מה הוא התגורר ועבד בפורט וורת', טקסס, שם הוא עבד עבור חברה לשירותים לשדות נפט, ולאחר מכן בחברת לימוזינות.
ב-1960, לאחר שובו לאוקלהומה סיטי, הקים מארי משרד עורכי דין בשותפות עם וייט פייט. ב-1962 הוא התמודד בבחירות על משרת גזבר מדינת אוקלהומה, אך הגיע למקום האחרון בבחירות המקדימות של הדמוקרטית לאחר שזכה רק ב-18 אחוזים מהקולות. בהמשך שימש מארי עד למותו כיועץ המשפטי של מחלקת הרווחה הציבורית של אוקלהומה.
ג'ונסטון מארי נפטר באוקלהומה סיטי ב-16 באפריל 1974. הוא נטמן בטישומניגו, במקום בו קבורים הוריו.
הערות שוליים

↑  Lovegrove, Michael W. (1999). "Douglas Henry Johnston and the Chickasaw Nation, 1898-1938"
1 2  Gibson, Arrell Morgan (1965). "Oklahoma Politics: The Middle Years 1930-1955". Oklahoma, a History of Five Centuries. Harlow Publishing Co. pp. 240–241.
1 2 3  Cronley, Connie. "Much Love Lost," This Land Press, 8 February 2015.
↑  "Our Campaigns - OK Treasurer - D Primary Race - May 01, 1962".
| --- | --- |
בקרת זהויות :  GND: 1188284576  LCCN: no2013117691  SNAC: w6d95s2z  VIAF: 305410769   WorldCat (עם VIAF): 305410769
ג'ייסי סאלס

| --- | --- |
אין תמונה חופשית
 לידה:  אוקטובר 1965 (בת 59) 
 מדינה:  הממלכה המאוחדת 
 פרופיל ב-IMDb
 
ג'ייסי סאלס (במקור: Jacey Sallés; נולדה באוקטובר 1965) היא שחקנית אנגלייה, הידועה בעיקר מהופעתה בתפקיד רמונה רמירז בסדרת הטלוויזיה של רשת ITV "רגליים קרות". היא שיחקה בסדרה המקורית, וחזרה לגלם את הדמות בפרק הסיום בסדרה המחודשת משנת 2016. עוד בשנת 2016 כיכבה בסדרה "הוליאוקס" בתפקיד חואניטה סלוודור מרטינז הרננדז דה לה קרוז.
סאלס היא ספרדייה למחצה. בנוסף לעבודתה כשחקנית היא מורה ללימודי תקשורת, אנגלית ודרמה.
פילמוגרפיה > קולנוע

| שנה | שם | שם באנגלית | תפקיד |
| --- | --- | --- | --- |
| 1998 | הסיפורים המלוכלכים של מרגרט | The Misadventures of Margaret | פראני |
| 2011 | השכונה VS חייזרים | Attack the Block | אמא של ביגז |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1991 |  | Murder Most Horrid | סילביה | בפרק "The Girl from Ipanema" |
| 1992 |  | Birds of a Feather | ג'קינטה | בפרק "The Chigwell Connection" |
| 1994 |  | The Knock | דיילת אוויר | סדרת טלוויזיה (פרק אחד) |
| 1995 |  | An Independent Man | איבון | בפרק "Horse Power Politics" |
| 1997 |  | The Detectives | כלה | בפרק "Best Man" |
| 1998–2003, 2016 | רגליים קרות | Cold Feet | רמונה רמירז | תפקיד קבוע |
| 2000 |  | Lock, Stock... | סילביה הרמלס | בפרק "...And a Fistful of Jack & Jills" |
| 2001 | ריצ'רד וג'ודי | Richard & Judy | בתפקיד עצמה | ראיון |
| 2002 | הולבי סיטי | Holby City | דניאלה קאנאס | בפרק "Trust" |
| 2002 | רופאים | Doctors | שילה רוברטס | בפרק "Stuck in the Middle" |
| 2003 | המשפחה שלי | My Family | מריה | בפרק They Shoot Harpers, Don't They? |
| 2003 |  | Loose Women | בתפקיד עצמה | חברת צוות |
| 2003 | רגליים קרות | Cold Feet: The Final Call | בתפקיד עצמה | סרט תיעודי |
| 2003 |  | Russian Roulette | בתפקיד עצמה |  |
| 2008 | רופאים | Doctors | לידיה בלייק | בפרק "Space to Breathe" |
| 2016 | הוליאוקס | Hollyoaks | חואניטה סלוודור מרטינז הרננדז דה לה קרוז |  |
הערות שוליים

↑  Phelan, Stephen (23 בפברואר 2003). "Comedy by numbers..." Sunday Herald. p. 46. נבדק ב-2 במאי 2011. {{cite news}}:  (עזרה)
גיזה

ערך זה עוסק בעיר במצרים. אם התכוונתם למשמעות אחרת, ראו .
גיזה (בערבית: الجيزة) היא עיר בצפון מצרים ובירת המחוז הקרוי על שמה. היא ממוקמת בגדה המערבית של נהר הנילוס כ-20 קילומטרים דרום-מערבית לקהיר. לפי אומדן רשמי מתאריך 1 ביולי 2023 אוכלוסיית העיר מנתה כ-4.46 מיליון בני אדם, עובדה ההופכת אותה לפרוור המאוכלס ביותר של קהיר ולעיר השלישית בגודלה במצרים כולה (אחרי קהיר ואלכסנדריה). בסמוך לעיר על רמת גיזה נמצא מתחם הפירמידות בגיזה בו יש פירמידות ומקדשים רבים כמו גם הספינקס הגדול של גיזה והפירמידה הגדולה של גיזה, העתיקה שבשבעת פלאי תבל.
היסטוריה

רמת גיזה היא אתר ארכאולוגי מפורסם ובה נמצאים רבים מהמונומנטים החשובים ביותר בהיסטוריה של מצרים. הפירמידות של גיזה נבנו בנקודת תצפית על בירתה של מצרים העתיקה, ממפיס, לא רחוק מקהיר המודרנית.
העיר עצמה עברה כמה שינויים במהלך ההיסטוריה. תחת שליטים שונים עברה העיר שינויים מרחיקי לכת בתשתיות. במהלך הכיבוש הבריטי במאה ה-19 ובתחילת המאה ה-20 הוכשרו בעיר דרכים, נסללו כבישים ורחובות ונבנו בניינים חדשים. במאה ה-20 זכתה העיר לתשומת לב רבה מהשלטון והתשתיות בה שודרגו שוב ושוב גם על ידי הבריטים עד ההפיכה של 1952, ואף אחריה, גם על ידי הממשל הקיים עד היום בגלל חשיבותה התיירותית.
בגיזה שוכנת אוניברסיטת קהיר.
בשנת 2022 התרחשה השרפה בכנסייה בגיזה בה נהרגו 41 אנשים.
כלכלה

כלכלתה של גיזה מבוססת על תעשיות של סרטים, כימיקלים, הרכבת מכונות, סיגריות ותיירות. תעשיית הנדל"ן בגיזה מצליחה גם כן בזכות בנייני דירות יוקרתיים על גדות הנילוס.
ערים תאומות

ברוניי בנדר סרי בגוואן, ברוניי
נורווגיה ברגן, נורווגיה
ארצות הברית לוס אנג'לס, קליפורניה, ארצות הברית
שוודיה רינקבי (אנ'), סטוקהולם, שוודיה
הערות שוליים

↑  Egypt: Governorates, Major Cities & Towns - Population Statistics, Maps, Charts, Weather and Web Information, citypopulation.de
| --- | --- |
בקרת זהויות :  NLI: 987007562059505171  BNE: XX5434402  BnF: cb169430332 (data)  GND: 4021093-5  LCCN: n80146419  MusicBrainz: 0feff32b-544f-43ce-ae85-1db5dc952f10  NKC: ge129191  SUDOC: 244949360  VIAF: 3146029517935821906   WorldCat (עם VIAF): 3146029517935821906 
ערך זה הוא קצרמרבנושא יישובים במצרים. אתם מוזמנים לתרום לוויקיפדיה ו.
ג'ייסון מרלס

| --- | --- |
אין תמונה חופשית
 לידה:  2 בנובמבר 1968 (בן 55) וואנסטד, הממלכה המאוחדת 
 מדינה:  הממלכה המאוחדת 
 מקום לימודים:  אוניברסיטת צ'יצ'סטר  Buckhurst Hill County High School 
 בן או בת זוג:  אמה לונדס (2012–?) 
 פרופיל ב-IMDb
 
ג'ייסון סקוט מרלס (באנגלית: Jason Scott Merrells; נולד ב-2 בנובמבר 1968) הוא שחקן אנגלי. מרלס ידוע בעיקר מהופעותיו בתפקיד פקיד הקבלה מאט האולי בסדרה הרפואית "חדר מיון", מעצב השיער גאוון פראדיי בסדרה "קצוות מפוצלים", מנהל בית הספר ג'ק רימר בסדרה "דרך ווטרלו", ובדמות דקלן מייסי באופרת הסבון "אמרדייל".
ביוגרפיה

מרלס נולד באפינג שבאסקס. יש לו אח מבוגר ממנו סיימון מרלס (נולד ב-1965) שגם הוא שחקן. בין השנים 1980 ל-1986 למד בבית הספר התיכון באקהרסט היל, ואחר כך למד אמנות באוניברסיטת צ'יצ'סטר.
ב-1994 הופיע מרלס לראשונה על המסך בתפקיד קטן בסרט "To Die For". עד מהרה התבסס כשחקן טלוויזיה מצליח והחל להופיע בסדרת הדרמה הרפואית "חדר מיון" בתפקיד פקיד הקבלה מאט האולי, שגילם בין 1994 ל-1997. באותה תקופה שיחק בתוכניות טלוויזיה נוספות בהן בסדרות "Thief Takers" ו-"The Bill". ב-1999 גילם את פיל דילייני ההומוסקסואל בסדרת הטלוויזיה "קוויר בעיר". בקולנוע הופיע מרלס בסרט "עדת ראייה" משנת 1999. בטלוויזיה שיחק לעיתים קרובות יותר, בין השאר גילם את מרטין ליץ' בסדרת הדרמה "לדפון שעון" בין השנים 2000 ו-2001. עוד בשנת 2000 הופיע בתפקיד קארל ויטאקר בשני פרקים של הסדרה "Fat Friends", וגילם שוב את אותה דמות בפרק נוסף ב-2002. מרלס הופיע בתפקיד אורח בפרק בסדרה "חקירות המפקח לינלי" לצדו של נתניאל פרקר ובפרק בסדרה "A Touch of Frost" בכיכובו של דייוויד ג'ייסון.
מרלס זכה להכרה רחבה יותר כשהחל להופיע בתפקיד מעצב השיער גאווין פראדיי בסדרת הדרמה של ה-BBC "קצוות מפוצלים". הסדרה רצה במשך שלוש שנים, ובסדרה גאווין, הדמות שגילם, מקנא לאשתו אלי (שרה פאריש) והרומן שהיא מנהלת עם פין (בן דניאלס), והוא זומם עם אשתו שלו פין, מיה (אמנדה הולדן). מאוחר יותר הוא מחדש את מערכת היחסים שלו עם אלי, אבל זמן קצר אחר כך היא מתה בתאונת דרכים. לאחר שזכה לתשומת לב של התקשורת והציבור, הפך מרלס לידוען והופיע כאורח בתוכניות טלוויזיה שונות בהן "מקבילית המוחות" בשנת 2004, שלוש פעמים בתוכנית "This Morning", ושלוש פעמים בתוכנית "Loose Women". בנוסף שיחק בסדרות טלוויזיה כגון "The Afternoon Play", "מקום בו נמצא הלב" ו-"Murder City". ב-2005 כיכב בסרט הקולנוע "The Jealous God" בתפקיד וינסנט דאנגרייבן לצדה של השחקנית דניז ולץ'.
מרלס לוהק לתפקיד ג'ק רימר, מנהל בית הספר, בסדרת הדרמה של ה-BBC "דרך ווטרלו", והיה אחד השחקנים הראשונים שהופיע בסדרה מהפרק הראשון. ההצלחה של "דרך ווטרלו" הגדילה את הפופולריות של מרלס כשחקן דרמטי. ב-2007 הודיע מרלס שהוא עזב את הסדרה, והופיע בפעם אחרונה בפרק בעונה השלישית. החליפה אותו בתפקיד המנהל אווה פופ בדמות רייצ'ל מייסון. בהמשך הופיע מרלס בתפקיד אורח בסוף העונה השלישית. ב-2009 שנה אחרי שעזב את "דרך ווטרלו" שיחק מרלס בעונה השנייה של הסדרה "הדרך לקנדלפורד" בתפקיד ג'יימס דאונלנד.
מ-2010 עד 2014 שיחק מרלס בתפקיד איש העסקים הממולח דקלן מייסי באופרת הסבון הוותיקה של רשת ITV "אמרדייל". מקום ההתרחשות הוא ביורקשייר דיילס, ודמותו של מרלס הייתה משא אהבתה של נטשה ויילד, בגילומה של אמנדה דונוהו. ב-2011 היה מרלס מועמד על תפקידו זה לפרס "נבל השנה" של פרסי הסבון הבריטים. בספטמבר 2014 פורסם שמרלס החליט לעזוב את הסדרה אחרי ארבע שנים בתפקיד.
ב-2015 גילם מרלס את סטיוארט האו בפרק בסדרת הטלוויזיה "Death in Paradise" של ה-BBC. ב-2016 החל להופיע בסדרת הדרמה-קומית "Agatha Raisin".
ביוגרפיה > תיאטרון

מאוגוסט 2007 עד אוקטובר אותה שנה הופיע מרלס עם הלהקה השייקספירית המלכותית בתיאטרון קאנטריארד בסטרטפורד על האייבון. הוא שיחק בתפקיד אורסינו במחזה "הלילה השנים עשר" מאת ויליאם שייקספיר לצדו של אחיו סיימון מרלס שגילם את אנטוניו. האחים מרלס הופיעו יחד בסיור הופעות של המחזה "קומדיה של טעויות" עם הלהקה השייקספירית המלכותית בין אוקטובר לדצמבר 2007. ממרץ עד אפריל 2009 שיחק מרלס בתיאטרון רויאל פלימות' בהפקה של המחזה "מידה כנגד מידה' בתפקיד אנג'לו לצדו של אליסטר מקגוון שגילם את הדוכס. בפברואר 2010 הועברה ההפקה לתיאטרון אלמיידה. ממאי עד יוני 2015 כיכב בתפקיד אחד המושבעים בסיבוב הופעות של המחזה "12 המושבעים" לצדם של אנדרו לאנסל, גארת' דייוויד-לויד, דניס ליל ורוברט דאנקן.
באוקטובר 2016 גילם מרלס דמות של גנגסטר שחקן, ג'ון בינדון, בהפקה של המחזה "A Princess Undone" שהצגת הבכורה שלו הייתה בתיאטרון קיימברידג' ארטס.
ביוגרפיה > בימוי וכתיבה

ב-2007 סיים מרלס לכתוב את הסרט הקצר "Le Petit Mort" שהוצג בפסטיבלים בניו יורק, לונדון ושטרסבורג. ב-2008 החל לביים עבור BBC סקוטלנד את הסדרה "River City".
ביוגרפיה > חיים אישיים

מלרס מתגורר חלק מזמנו בלונדון והשאר בצפון מזרח אנגליה. הוא גרוש מאשתו השנייה, זרלינה יוז, אתה יש לו בן בשם ג'קסון ובת בשם קטיה. מנישואיו הראשונים לג'ודית הרלי יש למלרס שתי בנות קמילה וג'ינה. הוא נשוי לשחקנית אמה לאונדס ולבני הזוג יש בת בשם מרתה.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1994 |  | Heaven's a Drag | נייג'ל |  |
| 1994–1997 | חדר מיון | Casualty | מאט האולי | סדרת טלוויזיה |
| 1997 |  | Thief Takers | סטיב לונט | בפרק "Road Rage" |
| 1997 |  | The Bill | ריצ'רד מקאוליף | בפרק "Out" |
| 1998 |  | Verdict | בן קלייטון | בפרק "The Doctor's Opinion" |
| 1999 | קוויר בעיר | Queer as Folk | פיל דילייני | סדרת טלוויזיה (3 פרקים) |
| 1999 | עדת ראייה | Do Not Disturb | מולדר |  |
| 2000 |  | Small Time Obsession | כריס |  |
| 2000 |  | Calling the Wild | מאט | סרט טלוויזיה קצר |
| 2000–2001 | לדפוק שעון | Clocking Off | מרטין ליץ' | סדרת טלוויזיה |
| 2000–2002 |  | Fat Friends | קארל ויטאקר / קארל ווטקינסון | סדרת טלוויזיה |
| 2002 |  | A Touch of Frost | מייק פטרסון | בפרק "Mistaken Identity" |
| 2002 | המפקח לינלי | The Inspector Lynley Mysteries | סטיב שפרד | בפרק "Missing Joseph" |
| 2002 |  | The Project | דאגי | סרט טלוויזיה |
| 2002–2005 | קצוות מפוצלים | Cutting It | גאווין פראדיי | סדרת טלוויזיה |
| 2003 |  | Sweet Medicine | ד"ר ניקולס סוויט | סרט טלוויזיה |
| 2005 |  | The Afternoon Play | ג'ון פריסטלי | בפרק "The Hitch" |
| 2005 |  | The Jealous God | וינסנט דאנגרוון |  |
| 2005 | מקום בו נמצא הלב | Where the Heart Is | ריאן סונדרס | בפרק "In a Perfect World" |
| 2006 |  | Murder City | מארק דראמונד | בפרק "Wives and Lovers" |
| 2006–2008 | דרך ווטרלו | Waterloo Road | ג'ק רימר | סדרת טלוויזיה |
| 2009 | הדרך לקנדלפורד | Lark Rise to Candleford | ג'יימס דאולנד | סדרת טלוויזיה |
| 2010 | מיס מארפל | Agatha Christie's Marple | ד"ר קריגן | בפרק "The Pale Horse" |
| 2010–2014 | אמרדייל | Emmerdale | דקלן מייסי | סדרת טלוויזיה |
| 2015 |  | Death in Paradise | סטיוארט האו | בפרק "She Was Murdered Twice" |
| 2015 |  | Safe House | דייוויד | סדרת טלוויזיה |
| 2016–2018 |  | Agatha Raisin | סר צ'ארלס פריית' | סדרת טלוויזיה |
| 2017 |  | Trick or Treat | ביזי |  |
| 2018 | רציחות במידסומר | Midsomer Murders | פול טיילור | בפרק "The Ghost of Causton Abbey" |
| 2021 | למצוא את אליס | Finding Alice | הארי וולש | סדרת טלוויזיה; תפקיד משנה |
הערות שוליים

↑  "Chichester, University of". 25 ביולי 2014. {{cite web}}:  (עזרה)
↑  A Comedy of Errors
↑  Measure for Measure
↑  Palmer, Alun (5 במאי 2014). "Emmerdale's Declan Macey is getting married but twice divorced actor Jason Merrells is taking it slow". {{cite web}}:  (עזרה)
| --- | --- |
בקרת זהויות :  LCCN: no2017151631  MusicBrainz: 0abc455b-1457-40a4-8560-2cd1a0f7ee3d  VIAF: 4822151172702339210006   WorldCat (עם VIAF): 4822151172702339210006
ג'נבאי האקסינג X30

| --- | --- |

Jinbei Haixing X30
 מאפיינים כלליים
 נקרא גם:  "Jinbei X30"  "Jinbei Small Haise X30"  "SRM Shineray Haoyun No.2 (panel van)"  "SRM Shineray Small Haise EV"
 יצרן:  Jinbei (אנ') (בסינית: 華頌)
 שנות ייצור:  2013–2017
 הרכבה:  הרפובליקה העממית של סין הרפובליקה העממית של סין
 סיווג:  מיניוואן
 אורך:  4,200 מ"מ
 רוחב:  1,695 מ"מ
 גובה:  1,930 מ"מ
 בסיס גלגלים:  2,700 מ"מ
 מפרט טכני
 מנוע:  4 צילינדרים, 1.3 ליטר המפיק 87 כ"ס
 הילוכים:  תמסורת ידנית – 5 מהירויות
ג'נבאי האקסינג X30 (באנגלית: Jinbei Haixing X30) הוא מיניוואן מתוצרת יצרנית הרכב הסינית Jinbei (אנ') (בסינית: 華頌), אשר יוצרה בין השנים 2013–2017 בסין.
Jinbei הוקמה בשותפות מיזם משותף בין Brilliance Auto (אנ') (51%) ויצרנית הרכב הצרפתית רנו (49%) בדצמבר 2017. עד 2017 Jinbei נשלטה על ידי Shenyang Brilliance Jinbei Automotive שהייתה חברת בת של Brilliance.
ג'נבאי האקסינג X30

תצורות: מיניוואן, טנדר.
מנוע מרכזי-קדמי.
סוג הנעה: הנעה אחורית.
הגריל של הרכב מעוצב בהשראת יצרנית הרכב הגרמנית BMW. ג'נבאי היא חברת בת של חברת Brilliance Automobile, המייצרת טנדרים מסחריים ומיניוואנים. ל-Brilliance Automobile ו-BMW יש מיזם משותף שמייצר את ה-3Li, 5Li ו-X1 לשוק הרכב הסיני.
מחיר היחידה נע בין 35,000–46,800 רנמינבי (שנת 2013, סין).
גלריה

"ג'נבאי האקסינג X30", שנת 2014
"ג'נבאי האקסינג X30", שנת 2015
"ג'נבאי האקסינג X30", שנת 2015
ראו גם

Jinbei F50
ג'נבאי 750
ג'נבאי S70
ג'נבאי גרנסה
ג'נבאי קונקט
ג'נבאי האקסינג A7
הערות שוליים

↑  "ג'נבאי האקסינג X30" autohome.com.cn/config/series/3136
↑  ג'נבאי a7-a9-haixing-x30-t chinacarforums.com/threads/jinbei-haishi-a7-a9-haixing-x30-t
↑  "ג'נבאי האקסינג X30" carnewschina.com/2013/08/09/brilliance-jinbei-x30-minivan
↑  "ג'נבאי האקסינג X30" carnewschina.com/2013/05/16/brilliance-goes-bmw-again-with-new-minivan-in-china
ג'יימס בלור

| --- | --- |
אין תמונה חופשית
 לידה:  27 בינואר 1992  (בן 32) בדפורד, הממלכה המאוחדת 
 תקופת הפעילות:  מ-2013
 עיסוק:  שחקן קולנוע וטלוויזיה
 מקום לימודים:  אוניברסיטת קיימברידג' 
 פרופיל ב-IMDb
 
ג'יימס בלור (באנגלית: James Bloor; נולד ב-27 בינואר 1992) הוא שחקן אנגלי, אשר מוכר מתפקידו בתור אייק בסרט "המנסרים מטקסס: ההתחלה" (2017), בשל תפקידו בתור הסוכן ווייט בסרט "משחק מחושב" (2019) ובזכות הופעתו בתור צ'ארלס דוקט בסדרה "בארקסקינס" (2020) בערוץ נשיונל ג'יאוגרפיק.
קורות חיים

בלור סיים את לימודי התואר הראשון בחוג ללימודי היסטוריה באוניברסיטת קיימברידג' בשנת 2014.
קריירה

בשנת 2015, ערך בלור את הופעת הבכורה שלו בטלוויזיה בדרמת הפשע של רשת ITV; ‏"DCI Banks", שם גילם את ספנסר פוסטר. באותה שנה שיחק בתפקיד "ניק" בסרט הדרמה "הנסיכה הטוטאלית".
בשנת 2017, שיחק באחד התפקידים הראשיים בסרט האימה "המנסרים מטקסס: ההתחלה" לצד סטיבן דורף. ג'וליאן מורי ואלכסנדר בסטילו ביימו את הסרט. באותה שנה, כיכב בלור בסרט המתח "Go North" לצד ג'ייקוב לופלנד, סופי קנדי קלארק ופטריק שוורצנגר. את הסרט ביים מתיו אוגנס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | התכתבות | ראגאצו |  |
| 2017 | המנסרים מטקסס: ההתחלה | אייק |  |
| 2017 | Go North | ג'נטרי |  |
| 2017 | דנקרק | חייל |  |
| 2017 | כוכבים חיים לנצח | דן | ללא קרדיט |
| 2018 | The Pagan King | מקס פון בוקהובדן |  |
| 2018 | בנימין | אלכס |  |
| 2019 | משחק מחושב | הסוכן ווייט |  |
| 2021 | גנבי כל העולם | פטריק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | DCI Banks | ספנסר פוסטר | 2 פרקים |
| 2016 | Suspects | מיטשל אשוורת' | פרק: "The Enemy Within: Part 2" |
| 2017 | Carnage: Swallowing the Past | טבעוני באמצע הרחוב | סרט טלוויזיה של BBC |
| 2020 | בארקסקינס | צ'ארלס דוקט | תפקיד ראשי; 8 פרקים |
הערות שוליים

1 2 3 4  Ge, Linda; Sneider, Jeff (11 במרץ 2015). "James Bloor in Final Negotiations to Join 'Texas Chainsaw Massacre' Prequel 'Leatherface' (Exclusive)". thewrap.com. נבדק ב-27 באוגוסט 2015. {{cite news}}:  (עזרה)
↑  Hardwick, Viv (1 באפריל 2015). "Loving the role of DCI Banks". thenorthernecho.co.uk. נבדק ב-28 באוגוסט 2015. {{cite news}}:  (עזרה)
1 2  Kit, Borys (20 באוגוסט 2015). "'Leatherface' Actor Joins Post-Apocalyptic Thriller 'North'". hollywoodreporter.com. נבדק ב-27 באוגוסט 2015. {{cite news}}:  (עזרה)
| --- | --- |
בקרת זהויות :  NLI: 987007415658205171  LCCN: no2017166695  VIAF: 11151533718102770661   WorldCat (עם VIAF): 11151533718102770661